disneyland | Indian Diaspora Club
Home » Here’s why one should visit Shanghai Disneyland once in a lifetime! » disneyland
in November 18, 2016	13 Views KYK: Baba uit drein gered | Netwerk24
Deur Kaveel Singh, News24 11 Februarie 2019 09:51
'n Pasgebore babameisie is Maandagoggend ná 'n drie uur lange reddingsoperasie uit 'n stormwaterdrein in Durban gered.
Private ambulansdienste, die polisie en die brandweer het na die toneel in Newlands East gehaas nadat 'n verbyganger die baba hoor huil het en die owerhede ontbied het.
Garrith Jamieson van Rescue Care-nooddienste het vroeër gesê terwyl die dramatiese reddingspoging onderweg was, kon hulle die baba hoor huil. Die gebied is afgesper terwyl die brandweer probeer het om die baba uit te kry."
'n Helikopter was op die toneel om die baba na die hospitaal te vervoer.
Die baba is deur paramedici op die toneel ondersoek voordat sy na die helikopter geneem is.
Prabashini Naicker, SAUK-radiojoernalis, het omstreeks 09:30 'n video en foto getwiet dat die baba gered is.
Die verbyganger op die hoek van Barricuderweg en Herringstraat het die baba omstreeks 07:30 hoor huil.
Reddingswerkers het om die pyp gegrou nadat hulle seker gemaak het die grond is stabiel.
Die baba kon deurgaans gehoor word.
Meer oor: Durban | Stormdrein | Baba